**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**GRADSKO VIJEĆE**

KLASA: 214-01/99-01/04

URBROJ:2112-01-30-40-1-20-30

Delnice, --. -------- 2020. godine

Na temelju članka 31. stavka 2. Zakona o vatrogastvu („Narodne novine“ 129/19), članka 35. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17 i 98/19) i članka 38. Statuta Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst, 6/15, 01/18, 03/18-pročišćeni tekst, 09/18), Gradsko vijeće Grada Delnica na današnjoj sjednici donijelo je

**ODLUKA O ŠESTIM IZMJENAMA I DOPUNAMA**

Odluke o osnivanju Javne vatrogasne postrojbe Delnice kao javne ustanove

*/Prijedlog Radnog materijala, 16.03.2020.g./*

**Članak 1.**

 U Odluci o osnivanju Javne vatrogasne postrojbe Delnice kao javne ustanove (SNPGŽ 30/99, 05/00, 50/08, 47/12, 11/13, 20/13-pročišćeni tekst), u članku 2. dodaje se stavak 2. koji glasi:

»(2) Izrazi u ovo Odluci koji imaju rodno značenje odnose se jednako na muški i ženski rod.«.

**Članak 2.**

 U članku 5. dodaje se stavak 2. koji glasi:

(2) Vatrogasna djelatnost je neprofitna, stručna i humanitarna djelatnost od interesa za Republiku Hrvatsku

**Članak 3.**

 U članku 8., riječ „upravno“ mijenja se i glasi „vatrogasno“.

**Članak 4.**

U čitavom članku 8a. riječ „upravno“ mijenja se i glasi „vatrogasno“.

 U članku 8a. stavku 2. riječi „od kojih su dva predstavnici Grada Delnica, a jedan je predstavnik DVD-a Delnice“, mijenjaju se i glase, „i to predstavnik vatrogasne zajednice županije, predstavnik radnika i predstavnik osnivača, svi s jednakim pravom glasa."

 Stavak 3. mijenja se i glasi:

 „(3) Na konstituirajućoj sjednici Vatrogasnog vijeća, koju saziva zapovjednik postrojbe, članovi između sebe biraju predsjednika i zamjenika predsjednika.“

 U članku 8a. stavku 4. riječi „4 godine“ mijenja se i glasi „5 godina“

 U članku 8a. stavku 6. iza riječi „predsjednik“, dodaju se riječi „a u njegovoj odsutnosti zamjenik predsjednika“.

 U članku 8a. stavci 7. i 8. mijenjaju se i glase:

„(7) Način rada i odlučivanja vatrogasnog vijeća utvrđuje se statutom.

(8) Članovi vatrogasnih vijeća nemaju pravo na naknadu.“

**Članak 5.**

U članku 8b. riječ „upravno“ mijenja se i glasi „vatrogasno“.

**Članak 6**

Članak 8c. mijenja se i glasi:

(1) Zapovjednik postrojbe predstavlja i zastupa vatrogasnu postrojbu, poduzima sve pravne radnje u ime i za račun postrojbe, zastupa postrojbu u svim postupcima pred sudovima, upravnim i drugim državnim tijelima te pravnim osobama s javnim ovlastima, organizira i vodi rad i poslovanje postrojbe. Zapovjednik je odgovoran za zakonitost, operativnost i stručnost rada postrojbe.

(2) Zapovjednik ne može bez posebne ovlasti vatrogasnog vijeća ili osnivača nastupati kao druga ugovorna strana, sklapati ugovore u svoje ime i za svoj račun, u svoje ime, a za račun drugih osoba, ili u ime i za račun drugih osoba.

(3) Zapovjednik može dati punomoć drugoj osobi da zastupa postrojbu u pravnom prometu.

(4) Punomoć iz stavka 3. ovoga članka zapovjednik može dati samo u granicama svojih ovlasti, a daje se sukladno odredbama zakona kojim se uređuju obvezni odnosi.

**Članak 7.**

 Članak 9. mijenja se i glasi:

(1) Za zapovjednika i zamjenika zapovjednika postrojbe može se imenovati osoba koja ispunjava uvjete utvrđene Zakonom, aktom o osnivanju te statutom javne vatrogasne postrojbe.

(2) Zapovjednika postrojbe, uz prethodnu suglasnost županijskog vatrogasnog zapovjednika, imenuje i razrješava gradonačelnik, na mandat od pet godina na temelju javnog natječaja.

(3) Zamjenika i pomoćnike zapovjednika postrojbe imenuje i razrješava zapovjednik.

(4) Razrješenje zapovjednika prije isteka mandata je moguće ako:

– sam zatraži razrješenje,

– trajno izgubi zdravstvenu sposobnost obavljati dužnost,

– je pravomoćnom presudom osuđen za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (»Narodne novine«, br. 125/11., 144/12., 56/15., 61/15., 101/17. i

118/18.) odnosno za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (»Narodne novine«, br. 110/97., 27/98. – ispravak, 50/00., 129/00., 51/01., 111/03., 190/03., 105/04., 84/05., 71/06., 110/07., 152/08, 57/11., 77/11. i 143/12.),

– povrijedi obvezu čuvanja službene tajne u svezi s obavljanjem dužnosti,

– svojim nesavjesnim radom prouzroči postrojbi veću štetu ili veće smetnje u radu.

**Članak 8.**

 U čitavom članku 10. riječ „upravno“ mijenja se i glasi „vatrogasno“.

U članku 10. stavku 3. iza riječi „u“ stavljaju se riječi „Narodnim novinama, a može se i u“.

U članku 10 stavak 5. briše se.

**Članak 9.**

Članak 11. mijenja se i glasi:

„Zapovjednik postrojbe ima zamjenika koji ga mijenja u slučaju njegove odsutnosti.“

**Članak 10.**

 U članku 12 stavak 2. briše se.

**Članak 11.**

 U čitavom članku 17. riječ „upravno“ mijenja se i glasi „vatrogasno“.

**Članak 12.**

 U članku 19 stavak 2. briše se.

**Članak 13.**

 U članku 21. stavku 1. riječ „upravno“ mijenja se i glasi „vatrogasno“.

**Članak 14.**

U svim člancima Odluke koji imaju 2 i više stavaka, ispred svakog stavka dodaje se brojčana oznaka stavka na način da se stavak označava arapskim brojem s otvorenom zagradom ispred i zatvorenom zagradom iza broja.

**Članak 15.**

Nakon donošenja, ova se Odluka o šestim izmjenama i dopunama Odluke o osnivanju Javne vatrogasne postrojbe Delnice kao javne ustanove dostavlja nadležnom državnom upravnom tijelu radi dobivanja njezine ocjene suglasnosti sa zakonom.

**Članak 16.**

 Ovlašćuje se Komisija za Statut, Poslovnik i normativnu djelatnost da utvrdi i objavi pročišćeni tekst Odluke o osnivanju Javne vatrogasne postrojbe Delnice kao javne ustanove.

**Članak 17.**

 Ova Odluka o šestim izmjenama i dopunama Odluke o osnivanju Javne vatrogasne postrojbe Delnice kao javne ustanove stupa na snagu osmog dana od dana objave u „Službenim novinama Grada Delnica“.

GRADSKO VIJEĆE GRADA DELNICA

Predsjednik

 Goran Bukovac